Om Apartment Baita Amalia
Vil I gerne bo centralt på skiferien til en fornuftig pris, så er Baita Amalia noget for jer.
Velkommen til Baita Amalia
Vil du bo på et nyt og moderne ophold på din skiferie i Livigno? På Baita Amalia tilbydes der nybyggede centralt beliggende lejligheder til en fornuftig pris. Lejligheden har en rigtig god beliggenhed, da den ligger i et roligt område af byen. Der er kun 300 meter til centrum, og omkring 400 meter til nærmeste lift, som føre dig op til skiområdet. Derudover er der gåafstand til restauranter, barer og indkøbsmuligheder.
For dem der er interesseret i langrend, er langrends-området også kun 300 meter fra lejligheden. Foretrækker du at tage skibussen stopper den 100 meter uden for døren, og er dermed let tilgængelig, og gratis med liftkort. Når du bor på Baita Amalia, er afstanden ikke lang, næsten lige meget hvor du skal hen.
Lejligheden ligger i en hytte, som er opført i 2015. Den indeholder to soveværelser, og kan rumme i alt 6 personer. Alle lejligheder er veludstyret med satellit-tv, dobbelt sovesofa og stort køkken med mikrobølgeovn, kaffemaskine, opvaskemaskine og fryser/køleskab. I de to soveværelser, er der i det ene en dobbeltseng, og i det andet soveværelse er der enten en dobbeltseng eller to enkeltsenge. Badeværelset er udstyret med bruser, hårtørrer og bidet.
Hvis du er kørt i bil, er der en garage og parkering til rådighed. Derudover er der skiopbevaring, hvor du kan opbevare dit skiudstyr i løbet af ferien.Hav en rigtig god skiferie!
Sengelinned – kaffemaskine – Opvaskemaskine - Kogeplade – Fryser – Hårtørrer - Mikrobølgeovn – Køleskab – Viskestykker - Håndklæder  – TV – Vaskemaskine - Elkedel - Wi-Fi (ekstra beregning)